Brits-betoging: 14 in die hofBetogers in Mothutlung naby Brits het glo die pad met brandende bande versper Foto: @bemol79/Twitter Altesaam 14 mense sal Woensdag in die Brits-landdroshof verskyn op aanklag dat hulle die Padverkeerswet verontagsaam het, het die polisie in Noordwes gesê. “Veertien mense is Dinsdag in hegtenis geneem nadat hulle paaie in Mothutlung naby Brits versper het,” het kol. Sabata Mokwabone, woordvoerder van die polisie, in ŉ verklaring gesê. Die inwoners het in die straat betoog en paaie versper. Mokwabone sê die paaie is intussen skoongemaak en die situasie is onder beheer. “Die situasie is kalm en die polisie patrolleer die gebied.” Inwoners het Sondagmiddag begin betoog oor ŉ watertekort in Mothutlung. Twee mense is Maandag, vermoedelik deur polisielede, doodgeskiet. Nog ŉ persoon is dood nadat hy glo uit ŉ bewegende Njala-pantservoertuig gespring het. Die oorledene en sy vriend is Dinsdag in verband met openbare geweld in hegtenis geneem. Klik hier om meer te lees. Die Onafhanklike Polisie-ondersoekdirektoraat (Opod) sal die voorval ondersoek. Lees ook: Brits-betoging eis nog ‘n lewe Regering en Malema beloof hulp aan Brits-inwoners Minister versoek rustigheid in Brits Ondersoek na twee sterf tydens betoging oor water